བདེན་གཉིས་ཀྱི་རྣམ་གཞག་ཕྱེ་ནས་བདེན་གཉིས་ཀྱི་རྣམ་གཞག་ཙམ་མུ་སྟེགས་པས་བཤད་ཀྱི་ཡོད་རེད།བདེན་གཉིས་ངོ་བོ་གཅིག་ཅེས་བཤད་པ་དེའི་སྒོ་ནས་བདེན་བཞིའི་རྣམ་བཞག་བཤད་དགོས་པ་ཞིག་རེད།བདེན་བཞིའི་རྣམ་གཞག་བཤད་དགོས་པ་དེ་ཡང་རྒྱུ་འབྲས་རྟེན་འབྱུང་གི་ཐོག་ནས་ཡོང་གི་ཡོད་རེད།སངས་རྒྱས་པའི་ཆོས་དེ་ངས་ནམ་རྒྱུན་རྟག་པར་བཤད་བསྡད་པ་བཞིན་རེད།སངས་རྒྱས་པའི་ཆོས་ཟེར་བ་ག་རེ་རེད་ཅེས་འདྲི་ཡི་འདུག་ན།སངས་རྒྱས་པའི་ཆོས་དེ་ལྟ་སྤྱོད་གཉིས་རེད།སྤྱོད་པ་དེ་འཚེ་བ་མེད་དང༌།ལྟ་བ་དེ་རྟེན་འབྱུང་གི་ལྟ་བ་རེད་ཅེས་ལབ་ན་ཡག་པོ་འདུག